**แบบรายงานผลการนำแนวทางการถอดประสบการณ์การเรียนรู้ไปใช้ปฏิบัติจริง**

**1.อ้างถึงแบบถอดประสบการณ์การเรียนรู้ไปใช้ปฏิบัติจริง**

เทคนิคการเรียนการสอนที่เน้นผู้เรียนเป็นสำคัญ

ชื่อเรื่อง การเรียนรู้แบบมีส่วนร่วมวิชา BNS 461 การพยาบาลอนามัยชุมชน 1

ของคณะพยาบาลศาสตร์ มหาวิทยาลัยรังสิต

**2.วิธีการดำเนินงาน/กิจกรรม**

1.ประชุมหารืออาจารย์ในสาขาการพยาบาลชุมชน ภายใต้ ความเชื่อว่า การจัดการศึกษาหลักสูตรพยาบาลศาสตรบัณฑิตของคณะพยาบาลศาสตร์ ว่า เป็นกระบวนการจัดประสบการณ์การเรียนรู้โดยเน้นผู้เรียนเป็นสำคัญ เน้นการออกแบบการเรียนรู้ที่กระตุ้นการใช้ความคิด เน้นการคิดอย่างเป็นระบบ พัฒนาทักษะด้านการตัดสินใจในการปฏิบัติงาน รวมทั้งสื่อสารและการใช้เทคโนโลยีสารสนเทศในการปฏิบัติงานและพัฒนาตนเองได้อย่างมีประสิทธิภาพ โดยเอื้ออำนวยคลังวิทยาการและส่งเสริมการเรียนรู้ด้วยตนเอง รวมทั้งสิ่งแวดล้อมในการสร้างสรรค์ คุณธรรม จริยธรรม และความรับผิดชอบในการปฏิบัติงาน(คณะพยาบาลศาสตร์ มหาวิทยาลัยรังสิต, 2560)

2.นำข้อค้นพบจากงานวิจัยเรื่อง ผลของการจัดการเรียนการสอนแบบมีส่วนร่วมในวิชาการพยาบาลอนามัยชุมชน มาประยุกต์ใช้ในวิชา BNS 461 การพยาบาลอนามัยชุมชน 1 ซึ่งมีความเหมาะสมอย่างมากกับการจัดการเรียนการสอนที่เน้นผู้เรียนเป็นสำคัญ ในกรณีที่มีนักศึกษาจำนวนมากในห้อง ไม่ต้องใช้ผู้สอนจำนวนมาก เพียงแต่ใช้วิธีการออกแบบกลุ่มและการออกแบบใบงานที่มีประสิทธิภาพ ตามขั้นตอนการจัดกิจกรรมการเรียนรู้แบบมีส่วนร่วม

3. ขั้นตอนจัดกิจกรรมการเรียนการสอนแบบมีส่วนร่วมวิชาการพยาบาลอนามัยชุมชน มีดังนี้

ขั้นที่ 1 นำเข้าสู่บทเรียนขั้นประสบการณ์ (กลุ่มใหญ่) อาจารย์ผู้สอนตั้งคำถามในหัวข้อที่สอน ให้นักศึกษาได้นำเสนอหรือแลกเปลี่ยนประสบการณ์กัน

ขั้นที่ 2 ขั้นสะท้อนและอภิปราย โดยแบ่งกลุ่มย่อย กลุ่มละประมาณ 10 คน ให้นักศึกษาแต่ละกลุ่มทำกิจกรรมตามใบงาน คืออภิปรายตามประเด็นและเวลาที่กำหนดแล้วตัวแทนกลุ่มนำเสนอผลการอภิปราย

ขั้นที่ 3 ขั้นความคิดรวบยอด (กลุ่มใหญ่ อาจารย์ผู้สอนสรุปผลการนำเสนอผลการอภิปรายของนักศึกษาแต่ละกลุ่ม และบรรยายตามความคิดรวบยอดในหัวข้อการเรียน

ขั้นที่ 4 ขั้นประยุกต์แนวคิด (กลุ่มย่อย ) อาจารย์ผู้สอนให้นักศึกษาแต่ละกลุ่มทำกิจกรรม ที่เป็นการประยุกต์ความรู้ เช่น เขียนสรุปความ สรุปขั้นตอน เขียนแผนที่ความคิด ฯลฯ

**3. ผลการดำเนินงาน/การประเมินผล** การเรียนรู้แบบมีส่วนร่วม ก่อให้เกิดการเรียนรู้ที่นักศึกษาต้องผ่านกระบวนการคิดวิเคราะห์ และสังเคราะห์เป็นความรู้ สรุปเป็นภาษาที่ถ่ายทอดตามความเข้าใจของตนเองให้เพื่อนได้รับรู้และเข้าใจ ซึ่งถือว่าเป็นกระบวนการป้อนกลับที่ทำให้นักศึกษาได้ประเมินและตรวจสอบตนเองว่าเข้าใจและรู้เรื่องมากน้อยเพียงใด ในขั้นตอนของสะท้อนและอภิปราย อีกทั้งในขั้นตอนของการประยุกต์แนวคิด นักศึกษาได้พัฒนาการสร้างความรู้จากการสรุปที่เป็นความรู้ที่กระจ่างชัดสามารถนำไปใช้ได้ อีกทั้งนักศึกษาได้รับการฝึกฝน ทักษะการแสวงหาความรู้ ทักษะการบันทึกความรู้ ทักษะการคิด ทักษะการจัดการกับความรู้ ทักษะการแสดงออก และทักษะการทำงานกลุ่ม ที่จะมีผลทำให้ผลสัมฤทธิ์ทางการเรียนในด้านการนำไปใช้ที่เป็นเป้าหมายสำคัญของวิชาการพยาบาลอนามัยชุมชนเพิ่มขึ้น นอกจากนี้ การมีปฏิสัมพันธ์ระหว่างนักศึกษาในกลุ่มช่วยให้อาจารย์เรียนรู้และเกิดความเข้าใจเกี่ยวกับความรู้ ความเข้าใจ ศักยภาพการเรียนรู้และบุคลิกภาพของนักศึกษาแต่ละคนได้อย่างชัดเจนทำให้อาจารย์สามารถประเมินนักศึกษาให้รู้จักตนเอง และประเมินตนเองตามความเป็นจริง อันเป็นแนวทางพัฒนาศักยภาพการเรียนรู้ด้วยตนเอง  
 การผลการประเมินวิชา BNS461 (Course Evaluation) ปีการศึกษา 2/2561 สรุปได้ดังนี้   
 โดยภาพรวมการจัดการเรียนการสอนของวิชา (Course Evaluation) นักศึกษาประเมินอยู่ในระดับดีมาก ( = 4.48±0.57) ด้านที่ได้คะแนนมากที่สุด คือ อาจารย์ผู้สอนมีความรู้และความเชี่ยวชาญในเนื้อหาที่สอนอยู่ในระดับดีมาก ( =4.67±0.51 ) ส่วนด้านที่ได้คะแนนน้อยที่สุด คือ ผลจากการเข้าเรียนในวิชานี้ ทำให้มีความพร้อมในการขึ้นฝึกภาคปฏิบัติอยู่ในระดับดี (4.40±0.51)

|  |  |
| --- | --- |
| **หัวข้อ** | **ค่าเฉลี่ย (n = 84)** |
| **การจัดการเรียนการสอน** |  |
| 1.concept หลักและเนื้อหาของรายวิชานี้สามารถใช้เป็นพื้นฐานของรายวิชาภาคปฏิบัติได้ | 4.56±0.57 |
| 2.การเรียงลำดับเนื้อหาในรายวิชาเหมาะสม | 4.53±0.61 |
| 3.กิจกรรมการเรียนการมอบหมายงานเหมาะสมทำให้เกิดการเรียนรู้ได้ดี | 4.58±0.53 |
| 4.เนื้อหาและกิจกรรมการเรียนทั้งหมดสอดคล้องกับจำนวนหน่วยกิต | 4.55±0.57 |
| 5.โดยรวมแล้วอาจารย์ผู้สอนมีความรู้และความเชี่ยวชาญในเนื้อหาที่สอน | 4.67±0.51 |
| 6. การประเมินผลรายวิชานี้เหมาะสม | 4.52±0.54 |
| 7. ในภาพรวมแล้วการเรียนการสอนในรายวิชานี้เหมาะสม | 4.48±0.57 |
| **ผู้เรียน** |  |
| 1.เกิดการเรียนรู้ทั้งในแนวคิด เนื้อหา และกระบวนการ | 4.67±0.57 |
| 2.มีการศึกษาค้นคว้าเพิ่มนอกเหนือจากชั้นเรียน | 4.46±0.63 |
| 3.ผลจากการเข้าเรียนในวิชานี้ ทำให้มีความพร้อมในการขึ้นฝึกภาคปฏิบัติ | 4.40±0.56 |
| 4. ในภาพรวมนักศึกษาพึงพอใจกับการเรียนการสอนในรายวิชานี้ | 4.60±0.53 |

**4.ปัญหาและอุปสรรค** 1.การออกแบบกลุ่มยังไม่ค่อยเหมาะสมเท่าที่ควรเนื่องจากนักศึกษาจำนวนมาก ตามแนวคิดควรเป็นกลุ่มเล็ก 6-8 คน แต่ในทางปฏิบัติจริง กลุ่มละ 10-15 คน ทำให้ไม่เกิดการมีส่วนร่วมสูงสุด

2. ห้องเรียนซึ่งออกแบบมาสำหรับการสอนเชิงการบรรยาย ทำให้มีปัญหาเรื่องการ

เคลื่อนย้ายโต๊ะ เก้าอี้ เวลาแบ่งกลุ่มย่อย

3. วิชา BNS 461 จัดการเรียนการสอนในช่วง ปี 4 นักศึกษายังไม่ค่อยคุ้นเคยกับรูปแบบการ

เรียนรู้แบบมีส่วนร่วมโดยเฉาะในช่วงการแลกเปลี่ยนกับสมาชิกในกลุ่มใหญ่

**5.แนวทางการปรับปรุง/ข้อเสนอแนะ**

นำเสนอผลการประเมินต่อคณะกรรมการประจำหลักสูตรเพื่อขยายแนวคิดการเรียนรู้แบบมีส่วนร่วมให้มีการดำเนินการในทุกระดับชั้นปี เพื่อเป็นการฝึกนักศึกษาให้มีทักษะต่างๆ ที่จะเอื้อต่อวิธีการเรียนรู้แบบมีส่วนร่วม รวมทั้งมีการจัดกลุ่ม จัดห้องให้มีความเหมาะสม

**ลงนาม....................................**  (ผศ.ดร.นิภา กิมสูงเนิน)  
 ผู้ดำเนินการปฏิบัติ